**H O T Ă R Â R E A NR. 130**

 **din 27 octombrie 2016**

**privind aprobarea introducerii în Inventarul bunurilor care aparţin domeniului public al Municipiului Dej a obiectivelor ce urmează a fi cuprinse în Contractul de Delegare a Serviciului de Alimentare cu Apă şi Canalizare**

**Consiliul local al Municipiului Dej,** întrunit în ședința ordinară din data de 27

octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 22.484 din data de 14 octombrie 2016, al Compartimentului Patrimoniu Public și Privat din cadrul Primăriei Municipiului Dej, prin care se propune spre aprobare delegarea gestiunii serviciului de alimentare cu apă către Compania de Apă Someș S.A. Cluj, proiect avizat favorabil în ședința de lucru a Comisiei economice din data de 26 octombrie 2016; ;

Având în vedere prevederile art. 10 și art. 30 din Legea Nr. 51/2006 a serviciilor comunitare de utilităţi publice, ale art. 17, art. 18, alin. (2), art. 21-24, art. 41, alin. (1) din Legea Nr. 241/2006 privind serviciul de alimentare cu apă şi de canalizare;

Ținând cont de prevederile Contractului de delegare a gestiunii serviciului de alimentare cu apă și canalizare semnat între Asociația Regională pentru Dezvoltarea Infrastructurii din Bazinul Hidrografic Someș - Tisa, a cărui membru este Municipiul Dej și Compania de Apa S.A., conform prevederilor art. 59 din Ordonanța de Urgență a Guvernului Nr. 54/2006, privind regimul contractelor de concesiune de bunuri proprietate publică, cu modificările si completările ulterioare;

Având în vedere prevederile art. 11, alin. (2) și ale art. 36, alin. (7), lit. c), art. 36, alin. (2) lit. d) și alin. (6), lit. a), pct. 14 și art. 45, alin. (3) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** introducerea în Inventarul bunurilor care aparţin domeniului public al Municipiului Dej a obiectivelor care alcătuiesc sistemul de alimentare cu apă/ canalizare, aflate în Anexa 1, proprietatea Municipiului Dej, județul Cluj, ce urmează a fi cuprinse în Contractul de Delegare a Serviciului de Alimentare cu Apă şi Canalizare încheiat cu Compania de Apă Someș S.A.

**Art. 2.** Se împuternicește Asociația Regională pentru Dezvoltarea Infrastructurii din Bazinul Hidrografic Someș - Tisa, prin reprezentantul său legal să semneze în numele și pentru Municipiul Dej, Actul adițional la Contractul de delegare a gestiunii serviciului de alimentare cu apă/canalizare, încheiat cu Compania de Apa Someș S.A., care va avea ca obiect bunurile prevăzute în Anexa 1, parte integrantă a acestei hotărâri.

**Art. 3.** Durata concesiunii acestor bunuri către Compania de Apa Someș S.A este pe durata existenței Contractului de delegare a gestiunii serviciului de alimentare cu apă și canalizare, semnat între Asociația Regională pentruDezvoltarea Infrastructurii din Bazinul Hidrografic Someș - Tisa, a cărui membru este Municipiul Dej și Compania de Apă Someș S.A.

**Art. 4.** Cu ducerea la îndeplinire a prevederilor prezentei hotărâri se încredințează Primarul Municipiului Dej, Direcţia Tehnică, Compartimentul Patrimoniu Public și Privat al Primăriei Municipiului Dej și Asociația Regională pentru Dezvoltarea Infrastructurii din Bazinul Hidrografic Someș - Tisa.

**Art. 5.** Prezenta hotărâre se comunică prin intermediul Secretarului, în termenul prevăzut de lege, Primarului Municipiului Dej, Direcţiei Tehnice, Compartimentului Patrimoniu Public și Privat al Primăriei Municipiului Dej, Asociației Regionale pentru Dezvoltarea Infrastructurii din Bazinul Hidrografic Someș - Tisa și Prefectului Județului Cluj.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**